KÆRE VOKSNE VANDSKRÆK/NYBEGYNDER (MÅSKE) SVØMMER
Og hvorfor ikke....
I Solrød Svømmeklub har vi et vandskræk/begynder voksen svømning tirsdag aften....
"Ja ja" tænker du så - "bassinet er dybt og vandet er koldt og jeg ved ikke hvordan jeg lige kommer i gang....."
Men men siger vi så, der er dårlige undskyldninger, og nu giver vi netop dig - som har vandskræk eller blot ikke har lært at svømme endnu - en chance.
Hver tirsdag aften fra 20.00 - 20.45 giver vi dig nu chancen for at komme ned og prøve det af. Vores 2 dygtige instruktører står klar til at modtage dig i vores dejlige øvebassin. Bassinet er 90 cm i den ene ende og 120 i den anden, så du kan bunde hele tiden. Vores øvebassin er 31 grader varmt, så det har en behagelig temperatur så du ikke fryser.
Så tænker du.... "Det koster nok en masse", men her kan vi så glæde dig med at de tirsdage vi har i marts måned, koster det ganske gratis.
Hvis det nu har fanget din interesse, så er der faktisk ikke noget der holder dig tilbage. Du skal ikke gøre andet her i marts måned end at dukke op tirsdag aften kl. 20.00 i Solrød Svømmehal - vi er klar til at modtage dig....
Hvis du ønsker at fortsætte efterfølgende, har vi lavet en særpris på kr. 300,- for resten af sæsonen, hvilket svare til ca 12 gange i perioden april til ultimo juni måned. Tilmeldingen foregår på vores hjemmeside; https://solklub.klub-modul.dk